சிலர் தமது அதிகாரத்தை தவறாக பயன்படுத்தி, அறியாமையால் உயர்வு தாழ்வென்னும் குழப்பத்தை உண்டாக்கியிருக்கலாம். அல்லது, வெளி நாட்டவர், ஆங்கிலேயர், இந்தியர்களுக்குள் பிரிவுகளும், முரண்பாடுகளும் உண்டாக்கி, “ஜனங்களை பிரித்து வெல்லுதல்” என்ற முறையில் வித்தியாசங்களை ஊக்குவித்து வலிமைப் படுத்தியிருக்கலாம். எதுவானாலும், இந்த காரணங்களுக்காக இந்து மதத்தை எவரும் வெறுக்கக் கூடாது. மேலும் இந்துக்கள் தமது மேன்மையான மரபையும், நமக்காகவும், நமது குடும்பம், சமூகம் இவற்றின் நலனுக்காகவும் உள்ள இந்து மதத்தின் மிகச் சிறந்த அறிவுரைகளையும், வழிகாட்டுதலையும் இழந்து விடக் கூடாது. இழந்தால் அவர்கள் தான் தோல்வி அடைவார்கள். ஆங்கிலத்தில் ஒரு பழமொழி உள்ளது, “குழந்தையைக் குளிப்பாட்டியதால் அழுக்கடைந்த தண்ணீரை தூக்கி எறியும்போது, குழந்தையையும் தூக்கி எறியாதே”. இதன் பொருள், “பிடிக்காததை விட்டு விடும்போது, நல்லதையும் விட்டு விடாதே.”